Når Folketinget i dag åbner efter sommerferien, er det ikke kun kongefamilien, der kommer og lytter med. Det gør TV2/Nord også. Vi følger nemlig åbningen på tæt hold og sender direkte fra Christiansborg både i vores nyheder klokken 09.30 , og når vi sender en særudgave af Kaffeklubben klokken 21.35 på TV2/Nord. TV2/Nord får besøg af en række nordjyske folketingspolitikere, både de garvede og de lidt nyere medlemmer af Folketinget, der ser tilbage på det sidste folketingsår og fortæller om deres forventninger til det nye år. Derudover evaluerer de statsminister Helle Thorning Schmidts åbningstale. Det er en tradition, at Folketinget åbner den første tirsdag i oktober.
Det er Folketingets åbningsdag i dag, og det følger TV2/Nord på tæt hold på Christiansborg.